Държавен вестник, бр. 25, 2010 г., стр. 38

СТР.  38	
Д Ъ Р Ж А В Е Н  В Е С Т Н И К 	
БРОЙ  25
(2) Офицерите от кариерно поле „логистич­
но и инженерно-техническо“, „комуникацион­
но-информационно“ и „административно“ се 
повишават във военно звание „подполковник“ 
(„капитан II ранг“), ако са придобили образо­
вателно-квалификационна степен „магистър“ по 
специалности от професионално направление 
„Военно дело“ или „Национална сигурност“ 
във военни академии или приравнени на тях 
специалности, придобити във висши училища 
и колежи в чужбина, както и ако са налице 
изискванията на чл. 21. 
(3) Офицерите от кариерно поле „профе­
сионално“ и от научно-преподавателския и 
научноизследователския състав се повишават 
във военно звание „подполковник“ („капитан 
II ранг“), ако са придобили образователно-
квалификационна степен „магистър“ и ако са 
налице изискванията на чл. 21.
Чл. 24. (1) Офицерите от кариерно поле 
„командно“ се повишават в офицерско звание 
„полковник“ („капитан I ранг“), ако са придо­
били образователно-квалификационна степен 
„магистър“ по специалности от професионално 
направление „Военно дело“ във военни ака­
демии или приравнени на тях специалности, 
придобити във висши училища и колежи в 
чужбина, завършили са стратегически курс и 
ако са налице изискванията  на чл. 21.
(2) Офицерите от кариерно поле „логистич­
но и инженерно-техническо“, „комуникацион­
но-информационно“ и „административно“ се 
повишават в офицерско звание „полковник“ 
(„капитан I ранг“), ако са придобили образова­
телно-квалификационна степен „магистър“ по 
специалности от професионално направление 
„Военно дело“ или „Национална сигурност“ 
във военни академии или приравнени на тях 
специалности, придобити във висши училища 
и колежи в чужбина, и ако са завършили курс 
по мениджмънт на отбраната или приравнен 
на него курс в чужбина и са налице изисква­
нията  на чл. 21.  
(3) Офицерите от кариерно поле „профе­
сионално“ и от научно-преподавателския и 
научноизследователския състав се повишават 
във военно звание „полковник“ („капитан I 
ранг“), ако са налице изискванията на чл. 21.
Чл. 25. (1) Офицерите от кариерно поле 
„командно“ се повишават във висше офицерско 
звание, ако са завършили генералщабен курс 
или приравнен на него курс в чужбина и ако 
са налице изискванията на чл. 21, а офицерите 
от кариерно поле „логистично и инженерно-
техническо“, „комуникационно-информацион­
но“, „административно“ и „професионално“ се 
повишават във висше офицерско звание, ако 
са завършили генералщабен или стратегически 
курс или приравнени на тях курсове в чужбина 
и ако са налице изискванията на чл. 21.
(2) Предложенията за удостояване на офи­
цери с висши офицерски звания, както и за 
назначаването и освобождаването им от висши 
командни длъжности  се разглеждат в Съвета 
по отбрана.
Чл. 26. Военнослужещите се понижават във 
военно звание при наложено дисциплинарно 
наказание „понижаване на военното звание с 
една степен за срок от 6 месеца до една година“. 
Раздел V
Назначаване и преназначаване на длъжност
Чл. 27. (1) В структурите по управление 
на човешките ресурси (по личния състав) на 
Министерството на отбраната, в структурите на 
пряко подчинение на министъра на отбраната 
и в Българската армия се определят кадрови 
съветници, които консултират военнослужещите 
при планиране на кариерното им развитие. 
(2) Кадровите съветници по ал. 1 и офи­
церите, за които отговарят, се определят със 
заповед на министъра на отбраната или на 
оправомощено от него длъжностно лице.
(3) Кадровите съветници за офицерските 
кандидати, сержантския и войнишкия състав се 
определят със заповед на съответния командир 
(началник). 
Чл. 28. (1) Кариерното развитие на офицерите 
се осъществява чрез заемане на длъжности в 
определени кариерни области и полета. 
(2) Кариерната област обхваща длъжностите, 
изискващи младши офицерски звания и военно 
звание „майор“ от кариерно поле „логистично 
и инженерно-техническо“, „комуникационно-
информационно“ и „административно“, и воен­
ноотчетна специалност, придобита във висше 
военно училище.  
(3) С акт на министъра на отбраната се 
определят съответните военноотчетни специ­
алности по ал. 2.  
(4) Кариерното поле обхваща длъжностите, 
изискващи старши офицерски звания, с из­
ключение на длъжностите, изискващи военно 
звание „майор“ от карирно поле „логистично и 
инженерно-техническо“, „комуникационно-ин­
формационно“ и „административно“, и определя 
основния характер на изпълняваните функци­
онални задължения на съответната длъжност.
(5) Кариерните полета са:
1. командно;
2. логистично и инженерно-техническо;
3. комуникационно-информационно;
4. административно;
5. професионално.
(6) С акт на министъра на отбраната се оп­
ределят съответните специалности за отделните 
кариерни полета по ал. 5.
(7) В Класификатора на длъжностите на во­
еннослужещите в Министерството на отбраната, 
структурите на пряко подчинение на министъра 
на отбраната и Българската армия по чл. 24 
от Закона за отбраната и въоръжените сили